聽D同事講話呢間安安燒嘅芝士麵好食，之前食佢筲箕灣分店都無食到, 所以今日收鋪後就落黎試下佢。夜晚成11點半都要等位應該係有D計，等左陣就俾左個近門口位我地。我同條女叫左D串燒，都係一般野，係夠香口夠濃味既，鍾意啤啤佢既就o岩晒。不過佢個芝士蒜蓉麵的確係好食嘅，D芝士汁夠食有凸，加埋蒜蓉撈埋一齊竟然勁夾，芝士汁既芝士味係濃到你無辦法唔鍾意, 應該落足料.而且個麵底煮得唔錯, 唔太淋又唔太硬, 出前一丁其實都有分煮得好唔好食的!食一碗都夠晒飽, 當dinner 正餐食都得.芝士迷一定會再黎!~